**projektas**

**reg. Nr. T-164**

**2.1. darbotvarkės klausimas**

**Pasvalio rajono savivaldybės taryba**

**Sprendimas**

 **Dėl Pasvalio rajono savivaldybės tarybos 2014 m. lapkričio 27 d. sprendimo Nr. T1-231 „Dėl vietinės rinkliavos už leidimą įrengti išorinę reklamą pasvalio rajono savivaldybės teritorijoje nuostatų patvirtinimo“ pakeitimo**

2020 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos rinkliavų įstatymo 132 straipsniu, Pasvalio rajono savivaldybės taryba nusprendžia

pakeisti Vietinės rinkliavos už leidimą įrengti išorinę reklamą Pasvalio rajono savivaldybės teritorijoje nuostatų, patvirtintų Pasvalio rajono savivaldybės tarybos 2014 m. lapkričio 27 d. sprendimu Nr. T1-231 „Dėl Vietinės rinkliavos už leidimą įrengti išorinę reklamą Pasvalio rajono savivaldybės teritorijoje nuostatų patvirtinimo“ (su visais aktualiais pakeitimais), 11 punktą ir jį išdėstyti taip:

„11. Sumokėta vietinė rinkliava arba jos dalis Lietuvos Respublikos rinkliavų įstatymo 132 straipsnyje nustatytais atvejais grąžinama jos mokėtojui, jei jis Savivaldybės administracijai raštu pateikia motyvuotą prašymą dėl sumokėtos vietinės rinkliavos arba jos dalies grąžinimo per vieną mėnesį nuo jos sumokėjimo.“

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

parengė

Finansų skyriaus vedėja

Dalė Petrėnienė

2020-09-07, tel. 8 686 17726

Pasvalio rajono savivaldybės tarybai

**AIŠKINAMASIS RAŠTAS**

 **Dėl Pasvalio rajono savivaldybės tarybos 2014 m. lapkričio 27 d. sprendimo Nr. T1-231 „Dėl vietinės rinkliavos už leidimą įrengti išorinę reklamą pasvalio rajono savivaldybės teritorijoje nuostatų patvirtinimo“ pakeitimo**

**2020-09-07**

Pasvalys

 **1. Problemos esmė.** Papildytas Lietuvos Respublikos rinkliavų įstatymas 132 straipsniu, kurio nuostatos reglamentuoja vietinės rinkliavos grąžinimą:

 **„132 straipsnis. Vietinės rinkliavos grąžinimas**

Sumokėta vietinė rinkliava arba jos dalis grąžinama šiais atvejais:

1) kai sumokėta daugiau, negu nustatyta vietinės rinkliavos nuostatuose;

2) jeigu paslauga nesuteikta;

3) jeigu paslauga suteikta, bet pažeidžiant vietinės rinkliavos nuostatuose nustatytus šios paslaugos kokybės reikalavimus ir (ar) teikimo sąlygas.“

 Pasikeitus teisės aktams reikalinga pakeisti Savivaldybės tarybos sprendimą, kad atitiktų galiojančius teisės aktus.

 **2. Kokios siūlomos naujos teisinio reguliavimo nuostatos ir kokių rezultatų laukiama***.*

*Priimtas sprendimo projektas įtakos kriminogeninei situacijai ir korupcijai neturės****.***

**3. Skaičiavimai, išlaidų sąmatos, finansavimo šaltiniai.**

Papildomų lėšų nereikės.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

Finansų skyriaus vedėja Dalė Petrėnienė

***Lyginamasis variantas***

PATVIRTINTA

Pasvalio rajono savivaldybės tarybos

2014 m. lapkričio 27 d. sprendimu Nr. T1-231

**VIETINĖS RINKLIAVOS UŽ LEIDIMĄ ĮRENGTI IŠORINĘ REKLAMĄ pasvalio rajono SAVIVALDYBĖS TERITORIJOJE NUOSTATAI**

**I. BENDROSIOS NUOSTATOS**

1. Vietinė rinkliava už išorinės reklamos įrengimą Pasvalio rajono savivaldybės teritorijoje – ant valstybei, Savivaldybei priklausančių ar valdytojo teise valdomų objektų, viešojo naudojimo teritorijose, privačioje žemėje, ant privačių statinių ar kitų objektų yra Pasvalio rajono savivaldybės sprendimu nustatyta privaloma įmoka rinkliavos mokėtojams, įrengiantiems išorinę reklamą.

2. Rinkliavą moka fiziniai ir juridiniai asmenys.

3. Leidimai įrengti išorinę reklamą išduodami vadovaujantis ūkio ministro patvirtintomis Išorinės reklamos įrengimo taisyklėmis.

**II. VIETINĖS RINKLIAVOS OBJEKTAI IR DYDŽIAI**

4. Už leidimo įrengti išorinę reklamą ant valstybei, Savivaldybei priklausančių ar valdytojo teise valdomų objektų ir viešojo naudojimo teritorijose nustatomi tokie dydžiai:

4.1. pagrindinėse Pasvalio miesto gatvėse (Vilniaus g., Panevėžio g., Joniškėlio g., Stoties g., Biržų g., Taikos g., Mūšos g.) ir Vytauto Didžiojo aikštėje 1m2 reklamos kaina metams – 15 Eur;

4.2. kitoje Pasvalio miesto teritorijoje 1m2 reklamos kaina metams – 8,7 Eur;

4.3. kitose teritorijose 1m2 reklamos kaina metams – 8,7 Eur.

*Punkto pakeitimai:*

*Nr.* [*T1-152*](https://www.e-tar.lt/portal/legalAct.html?documentId=8603ce6083af11e5b7eba10a9b5a9c5f)*, 2015-11-04, paskelbta TAR 2015-11-05, i. k. 2015-17659*

5. Už leidimo įrengti trumpalaikę (iki 1 mėnesio) išorinę reklamą akcijų metu tam tikslui numatytose vietose nustatomas 0,6 Eur už 1m2 reklamos ploto vienos dienos rinkliavos dydis.

Leidžiama nemokamai įrengti trumpalaikę (iki 1 mėnesio) išorinę reklamą masinių renginių, švenčių, parodų metu tam tikslui numatytose vietose. Šiuo atveju pardavėjai ar paslaugų teikėjai, norintys įsigyti leidimą prekiauti ar teikti paslaugas renginių, švenčių, parodų metu, prašyme nurodo, kad bus/nebus įrengiama išorinė reklama. Išduodant leidimą prekiauti ar teikti paslaugas pažymima, kad leidžiama įrengti išorinę reklamą.

*Punkto pakeitimai:*

*Nr.* [*T1-152*](https://www.e-tar.lt/portal/legalAct.html?documentId=8603ce6083af11e5b7eba10a9b5a9c5f)*, 2015-11-04, paskelbta TAR 2015-11-05, i. k. 2015-17659*

6. Už leidimą įrengti išorinę reklamą privačioje žemėje, ant privačių statinių ar kitų objektų nustatomas vienkartinis rinkliavos dydis – 15 Eur.

*Punkto pakeitimai:*

*Nr.* [*T1-152*](https://www.e-tar.lt/portal/legalAct.html?documentId=8603ce6083af11e5b7eba10a9b5a9c5f)*, 2015-11-04, paskelbta TAR 2015-11-05, i. k. 2015-17659*

7.Už išorinės reklamos, kurios dydis mažesnis kaip 0,25 m2, įrengimą mokestis neimamas. Už išorinės reklamos, kurios dydis nuo 0,25 iki 1 m2, įrengimą mokama vieno kvadratinio metro reklamos kaina metams.

8. Vietinės rinkliavos dydis Savivaldybės tarybos atskiru sprendimu gali būti indeksuojamas vieną kartą per metus, taikant metinį vartojimo kainų indeksą, jei jis didesnis negu 1,1.

**III. LENGVATOS VIETINIŲ RINKLIAVŲ MOKĖTOJAMS**

9. Vietinė rinkliava už išorinės reklamos įrengimo vietą ant valstybei, Savivaldybei priklausančių ar valdytojo teise valdomų objektų ir viešojo naudojimo teritorijoje neimama iš valstybės, Savivaldybės įstaigų, įmonių.

10. Savivaldybės taryba turi teisę atskiriems vietinėms rinkliavos mokėtojams sumažinti vietinės rinkliavos dydį arba iš viso nuo jo atleisti.

**IV. VIETINĖS RINKLIAVOS RINKIMO IR GRĄŽINIMO TVARKA**

11. ~~Sumokėta vietinė rinkliava grąžinama jos mokėtojui, jei jis pateikia prašymą per vieną mėnesį nuo jos sumokėjimo šiais atvejais:~~

~~11.1. kai sumokėta daugiau negu nustatyta Savivaldybės tarybos;~~

~~11.2. jeigu leidimu nepasinaudota dėl priežasčių, nepriklausančių nuo rinkliavos mokėtojo.~~

**11. Sumokėta vietinė rinkliava arba jos dalis Lietuvos Respublikos rinkliavų įstatymo 132 straipsnyje nustatytais atvejais grąžinama jos mokėtojui, jei jis Savivaldybės administracijai raštu pateikia motyvuotą prašymą dėl sumokėtos vietinės rinkliavos arba jos dalies grąžinimo per vieną mėnesį nuo jos sumokėjimo.**

**V. BAIGIAMOSIOS NUOSTATOS**

12. Asmenys, pažeidę šiuos nuostatus, atsako Lietuvos Respublikos įstatymų nustatyta tvarka.

13. Šios vietinės rinkliavos rinkimą kontroliuoja Savivaldybės kontrolės ir audito tarnyba.

\_\_\_\_\_\_\_\_\_\_\_\_\_\_\_\_\_\_